OpenLLM-France/wikimedia huggingface dataset:
# Nemesio Fernández-Cuesta Illana

Nemesio Fernández-Cuesta Illana (Madrid, 28 de maig de 1928 - Madrid, 12 de maig de 2009) fou un polític, economista i empresari espanyol.
Va estudiar al Colegio del Pilar de Madrid i en l'Institut Peñaflorida en Sant Sebastià, on va residir amb la seva família durant la Guerra Civil Espanyola. Amb 16 anys ja escrivia cròniques esportives per al diari Marca, que dirigia el seu oncle Manuel.
Llicenciat en dret i ciències econòmiques, en 1949 va entrar en el Banco Exterior de España, del que en seria subdirector. Des de 1963 fins a 1969 va ser columnista assidu en la secció econòmica del diari ABC de la qual serà cap. El 1968 va ser designat assessor de la delegació espanyola en la XXIII Assemblea General de les Nacions Unides. Entre 1969 i 1973 va exercir en el càrrec de sotssecretari de Comerç. Acabat el seu mandat, va exercir durant sis mesos com a sotsgovernador del Banc d'Espanya.
El gener de 1974 va ser nomenat Ministre de Comerç del govern presidit per Carlos Arias Navarro i que comptava com a ministres amb Pedro Cortina Mauri, Cruz Martínez Esteruelas, Antonio Barrera de Irimo, Pío Cabanillas Gallas, Gabriel Pita da Veiga, José Utrera Molina i Licinio de la Fuente, que van conformar un govern caracteritzat per una relativa obertura en relació als drets civils i llibertats polítiques. El 1975 cessa i retorna al Banco Exterior de España on va prestar serveis durant vint anys arribant a ser Sotsdirector General. A l'octubre de 1975 va ser nomenat conseller-delegat de Prensa Española, S.A. (avui grup Vocento) i, al març de 1976, va ser nomenat president de Petronor.
Al desembre de 1994 es va presentar a les eleccions a President del Reial Madrid en la candidatura de Ramón Mendoza. Dins d'aquesta candidatura, Fernández Cuesta va ser escollit com a Vicepresident per a Assumptes Socials del Reial Madrid, càrrec que va ocupar fins a novembre de 1995.
Ha estat guardonat amb la Gran Creu de l'Ordre de Carlos III, de l'Orde del Mèrit Civil i de l'Orde d'Isabel la Catòlica.
Casat amb María Victoria Luca de Tena, filla de Juan Ignacio, Marquès de Luca de Tena, va tenir deu fills i 25 nets. És pare de Nemesio Fernández-Cuesta Luca de Tena.

## Referències

* ↑ Governs d'Espanya 1931-2008
* ↑ Fallece Nemesio Fernández-Cuesta, uno de los últimos ministros de Franco, El País, 12 de maig de 2009
* ↑ Nemesio Fernández Cuesta, ministro de Franco a El Mundo, 12 de maig de 2009
* ↑ Fallece el ex ministro de Comercio Nemesio Fernández-Cuesta Illana Arxivat 2015-01-28 a Wayback Machine. a La Razón, 4 d'agost de 2009
# Nemesi de Capadòcia

Nemesi (en llatí Nemesius, en grec antic Νεμέσιος) era un amic de Gregori de Nazianz nadiu de Capadòcia, un home cultivat que va ser advocat i més tard prefecte.
Es conserven quatre de les nombroses cartes que li va dirigir Gregori de Nazianz escrites sobre l'any 386, on es veu que tenien un tracte molt íntim. El seu amic, en un poema que li va dedicar, va tractar de convertir al cristianisme però no se sap si ho va aconseguir. Se li atribueix l'obra Περὶ Φύσεως Ἀνθρώπου però això és força dubtós, i probablement el llibre era de Nemesi d'Emesa.

## Referències

* ↑ [https://quod.lib.umich.edu/m/moa/acl3129.0002.001/1163?page=root;rgn=full+text;size=100;view=image;q1=NemesiusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1153. ]
# Nephrogramma

Nephrogramma és un gènere d'arnes de la família Crambidae.

## Taxonomia

* Nephrogramma reniculalis (Zeller, 1872)
* Nephrogramma separata

## Referències

* ↑ «GlobIZ search». Global Information System on Pyraloidea. [Consulta: 10 febrer 2011].

## Enllaços externs

* Natural History Museum Lepidoptera genus database
# Nepkhàievo

Nepkhàievo - Непхаево (rus) - és un poble de l'óblast de Bélgorod, a Rússia. El 2010 tenia 38 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# Nephrolepis exaltata

La falguera d'espasa (Nephrolepis exaltata) és una espècie de falguera de la família Nephrolepidaceae. És originària de les regions temperades del món i molt utilitzada com planta d'interior.

## Característiques

Les seves frondes fan 50–250 cm de llarg i 6–15 cm d'amplada. El patró de les seves nervacions és pinnat. L'espècie té els frondes erectes, però el cultivar Nephrolepis exaltata cv. Bostoniensis (Boston fern), té les frondes arquejades. Aquesta mutació va ser descoberta a Boston el 1894.

## Historia natural

És comuna en els boscos humits i les zones pantanoses, especialment al nord d'Amèrica del Sud, Mèxic, Amèrica Central, Florida, les Antilles, Polinèsia i Àfrica.

## Referències

* ↑ «Cercaterm | TERMCAT». [Consulta: 26 octubre 2022].
* ↑ «IRMNG - Nephrolepis Schott, 1834». [Consulta: 3 setembre 2022].
* ↑ «BioLib: Biological library - Nephrolepidaceae». [Consulta: 3 setembre 2022].
* ↑ «Greenhouse Production of Boston Ferns - Alabama Cooperative Extension System». Arxivat de l'original el 2013-10-19. [Consulta: 13 maig 2012].
* Floridata: Nephrolepis exaltata
# Neptune Beach

Neptune Beach és una població dels Estats Units a l'estat de Florida. Segons el cens del 2000 tenia 7.270 habitants.

## Demografia

Segons el cens del 2000, Neptune Beach tenia 7.270 habitants, 3.282 habitatges, i 1.857 famílies. La densitat de població era de 1.145,7 habitants/km².
Dels 3.282 habitatges en un 24,2% hi vivien nens de menys de 18 anys, en un 44,9% hi vivien parelles casades, en un 8,2% dones solteres, i en un 43,4% no eren unitats familiars. En el 31,3% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,85.
Per edats la població es repartia de la següent manera: un 19,3% tenia menys de 18 anys, un 8,4% entre 18 i 24, un 33,3% entre 25 i 44, un 26,9% de 45 a 60 i un 12,1% 65 anys o més.
L'edat mediana era de 39 anys. Per cada 100 dones de 18 o més anys hi havia 99,7 homes.
La renda mediana per habitatge era de 53.576 $ i la renda mediana per família de 65.684 $. Els homes tenien una renda mediana de 43.431 $ mentre que les dones 30.264 $. La renda per capita de la població era de 30.525 $. Entorn de l'1,9% de les famílies i el 2,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Neptune Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Neptune Beach». American Fact Finder. Oficina del Cens dels Estats Units, 12-01-2010.
# Neptune's Daughter

Neptune's Daughter és una pel·lícula musical estatunidenca d'Edward Buzzell estrenada el 1949.

## Argument

Eve envia la seva germana Betty a trobar el capità d'un equip de polo per negocis. Però Betty s'equivoca i s'entreté amb el massatgista de l'equip que es guarda prou de dir-li la veritat. L'afalaga. Intrigada, Eve convoca el capità...

## Repartiment

* Esther Williams: Eve Barrett
* Red Skelton: Jack Spratt
* Ricardo Montalban: José O'Rourke
* Betty Garrett: Betty Barret
* Keenan Wynn: Joe Backett
* Xavier Cugat i la seva orquestra
* Ted de Corsia: Lukie Luzette
* Mike Mazurki: Mac Mozolla
* Mel Blanc: Pancho
* George Mann: Petit wrangler
* Frank Mitchell: Gran wrangler

## Premis

* 1950 − Oscar a la millor cançó original per Frank Loesser per la cançó "Baby, It's Cold Outside"

## crítica

Gran musical, ple d'habilitat i amb Technicolor, models i ritme de Xavier Cugat i Esther Williams en un ballet d'aigua. Música popular, Ricardo Montalban i, sobretot, Red Skelton i Betty Garrett fent de bufons. Skelton és monstruosament generós amb acudits ràpids i actituds burlesques com un massatgista d'un club de polo que confon Miss Garrett amb una estrella de polo sud-americana. Des d'intentar fer-se passar per un gautxo fins a muntar un cavall i jugar en un partit de polo, Mr. Skelton no té cap inhibició a fer el pallasso.

## Referències

* ↑ CROWTHER, BOSLEY. Neptune's Daughter (1949) (en anglès), 10 de juny de 1949.
# Planell del Congost

El Planell del Congost és un indret del terme municipal d'Abella de la Conca, a la comarca del Pallars Jussà.
Està situat a la part nord-occidental del terme, a la dreta del barranc de Gassó, al sud-oest de la Bernada i al nord-oest d'Ordins. Hi passa la Pista del Petrol. Pertany a la partida de la Bernada.

## Etimologia

La primera part és un derivat de la paraula pla, en diminutiu, atesa l'extensió d'aquest petit pla. La segona part es deu al fet que just a partir d'aquest lloc el barranc de Gassó comença a solcar la terra formant el principi d'un congost.

## Enllaços externs

* Institut Cartogràfic de Catalunya; cal fer un pas d'aproximació
# Serguei Vorónin

Serguei Vorónin (en rus: Сергей Воронин) (1962) va ser un ciclista soviètic. Malgrat no passar al professionalisme, va aconseguir algunes victòries destacades com la del Girobio o la del Giro dels Abruços.

## Palmarès

* 1980
** Campió del món júnior en contrarellotge per equips (amb Oleh Petròvitx Txujda, Víktor Demidenko i Sergei Tschapk)
** Vencedor d'una etapa al Giro della Lunigiana
* 1981
** Campió de la Unió Soviètica en contrarellotge per equips
** 1r al Girobio
* 1982
** 1r al Giro dels Abruços
* 1984
** Campió de la Unió Soviètica en contrarellotge per equips
** Vencedor d'una etapa al Giro de les Regions

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# School Rumble

School Rumble (スクールランブル, Sukūru Ranburu) és un manga escrit i il·lustrat per Jin Kobayashi amb una adaptació a l'anime dirigida per Shinji Takamatsu. Conta la vida diària dels estudiants del fictici institut Yagami (矢神高校, Yagami Kōkō), centrada en els seus embolics amorosos.
El manga començà a publicar-se el 22 d'octubre de 2002 en la revista setmanal Shōnen Magazine tancant la seua edició el 23 de juliol de 2008 amb un total de 283 capítols, recopilats en 22 volums per l'editorial Kōdansha. El seu èxit li permeté ser llançat a l'anime, produït per Studio Comet. Este és una fidel adaptació del manga, la seua emissió començà el 10 d'octubre de 2004 en TV Tokyo, finalitzant el 2 de setembre de 2005 amb un total de 52 episodis separats en 2 temporades de 26 episodis. També compta amb 2 Ovas emesos el 22 de desembre de 2005 i el 17 de setembre de 2008, esta última conta el final de la història ometent successos del manga que no foren emesos en l'anime. En el ranking publicat per TV Asahi de les 100 millors sèries anime de 2006 (basant-se en una enquesta online en el país), School Rumble abastà el lloc 97.
El manga compta amb una seqüela anomenada School Rumble Z (スクールランブル Z) que començà a publicar-se en Shōnen Magazine Special el 20 d'agost de 2008.

## Referències

* 1 2 «Fitxa del anime» (en (anglès)), 27-02-2009.
* ↑ «Kōdansha» (en (japonès)). Kōdansha, 27-02-2009. Arxivat de l'original el 2009-02-24. [Consulta: 8 juliol 2009].
* ↑ «Tomos de School Rumble» (en (japonès)). Kōdansha, 27-02-2009. Arxivat de l'original el 2013-12-14. [Consulta: 8 juliol 2009].
* ↑ «School Rumble en Tv Tokyo» (en (japonès)). [Consulta: 27 febrer 2009].
* ↑ «School Rumble en Animextremist», 27-02-2009.
* ↑ «L'anime favorit de Japón» (en (japonès)), 27-02-2009.
# Dècada del 1710
## Esdeveniments

* Guerra de Successió Espanyola, que culmina en el Tractat d'Utrecht
* Decrets de Nova Planta
* Primera legislació sobre els drets d'autor
* Pequín es converteix en la ciutat més poblada del món
* Edat d'or de la pirateria al Carib

## Personatges destacats

* Felip V de Castella
* Pere I de Rússia
* Jean-Jacques Rousseau, escriptor i pensador francès.

## Referències

* ↑ «Jean-Jacques Rousseau | enciclopèdia.cat». [Consulta: 5 maig 2020].
# Tractat de Madrid (1670)

El Tractat de Madrid fou un tractat internacional signat el 18 de juliol de 1670 entre Espanya i el Regne d'Anglaterra. El representant espanyol fou Gaspar de Bracamonte y Guzmán, Conde de Peñaranda i l'anglès fou William Godolphin.
Amb la signatura d'aquest tractat Espanya reconeixia les possessions angleses al Mar Carib: "totes les terres, illes, colònies i llocs qualsevols situats a les Índies Occidentals". Així doncs, Anglaterra va prendre possessió formal de Jamaica, Belize i les Illes Caiman i va aconseguir la llibertat de moviments dels vaixells anglesos al Carib. Cada país va comprometre's, així mateix, a abstenir-se de comerciar en territori de l'altre.

## Referències

* ↑ Text del tractat(castellà)
* ↑ «Jamaica - British rule» (en anglès). Britannica. [Consulta: 28 gener 2023].
# Brouville

Brouville és un municipi francès situat al departament de Meurthe i Mosel·la i a la regió del Gran Est. L'any 2007 tenia 127 habitants.

## Demografia
### Població

El 2007 la població de fet de Brouville era de 127 persones. Hi havia 48 famílies, de les quals 12 eren unipersonals (12 dones vivint soles i 12 dones vivint soles), 12 parelles sense fills i 24 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 58 habitatges, 47 eren l'habitatge principal de la família, 4 eren segones residències i 8 estaven desocupats. 57 eren cases i 1 era un apartament. Dels 47 habitatges principals, 44 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 1 tenia dues cambres, 6 en tenien tres, 10 en tenien quatre i 30 en tenien cinc o més. 37 habitatges disposaven pel capbaix d'una plaça de pàrquing. A 22 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Brouville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 4 |
| 0 | 70 a 74 | 8 |
| 4 | 65 a 69 | 4 |
| 4 | 60 a 64 | 4 |
| 4 | 55 a 59 | 4 |
| 8 | 50 a 54 | 0 |
| 4 | 45 a 49 | 4 |
| 4 | 40 a 44 | 8 |
| 0 | 35 a 39 | 4 |
| 4 | 30 a 34 | 0 |
| 4 | 25 a 29 | 0 |
| 8 | 20 a 24 | 8 |
| 16 | 15 a 19 | 4 |
| 8 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 83 persones, 59 eren actives i 24 eren inactives. De les 59 persones actives 52 estaven ocupades (39 homes i 13 dones) i 7 estaven aturades (3 homes i 4 dones). De les 24 persones inactives 5 estaven jubilades, 7 estaven estudiant i 12 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses de construcció i 1 d'una empresa de comerç i reparació d'automòbils.
Els 2 serveis als particulars que hi havia el 2009 eren fusteries.
L'any 2000 a Brouville hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Brouville a l'INSEE.
* Évolution et structure de la population Fitxa amb el detall de dades de Brouville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Sobórnoie ulojénie

El Sobórnoie ulojénie (rus: Соборное уложение), traduïble per Disposició conciliar, va ser un cos legal que es va promulgar en 1649 pel Zemski Sobor durant el regnat d'Aleix I de Rússia per reemplaçar el Sudébnik de 1497 d'Ivan III de Rússia. El codi va sobreviure fins al segle xix quan el va revisar el reformador Mikhaïl Speranski.
El codi va posar junts els esclaus i els pagesos lliures en una nova classe de serfs, i va declarar que ser membre d'aquesta classe era hereditari i immutable (vegeu també Servitud a Rússia). Va introduir un passaport intern sense el qual era il·legal viatjar al país. Segons el codi la noblesa va haver d'ingressar en l'exèrcit a canvi de rebre el dret de posseir serfs.

## Referències

* ↑ Gènere neutre

## Enllaços externs

* El Derecho Tradicional (castellà)
* Text original del codi (rus)
# Sobès

Sobès (en francès Soubès) és un municipi occità del Llenguadoc, situat al departament de l'Erau, a la regió d'Occitània.

## Referències

* ↑ Topònims occitans de l'Erau
# Shandong Taishan FC

El Shandong Taishan FC (en xinès: 山东 鲁能 泰山 足球 俱乐部) és un club de futbol de la Xina, de la ciutat de Jinan, a la província de Shandong. Va ser fundat el 1993 i juga a la Superlliga xinesa. És propietat de Shandong Electric Power Group Corporation.

## Història

El Shandong Luneng és un club de futbol recent, i com a antecessors va tenir el Club Shandong Provincial creat a l'abril del 1956. El 2 de desembre del 1993 es va fundar el Shandong Taishan (en xinès, 山东 泰山 足球 俱乐部), posteriorment el 5 de gener del 1998 va canviar el seu nom pel de Shandong Luneng, després de ser comprat pel Grup Shandong Luneng, el major proveïdor d'energia elèctrica de la província de Shandong. Malgrat la seva recent història el Shandong Luneng ha guanyat títols importants a nivell nacional en els anys 1990 i en els anys 2000.

## Palmarès

* Lliga xinesa de futbol:
** 1999, 2006, 2008, 2010, 2021
* Copa xinesa de futbol:
** 1995, 1999, 2004, 2006, 2014, 2020, 2021, 2022
* Supercopa xinesa de futbol:
** 2015
* Supercopa de la Lliga xinesa de futbol:
** 2004

## Referències

* ↑ «企业查询 山东鲁能泰山足球俱乐部股份有限公司» (en xinès), 25-02-2019. Arxivat de l'original el 2019-02-26. [Consulta: 25 febrer 2019].
* ↑ «China nationalizes power firm in $1.2 billion deal». reuters.com, 23-02-2008. Arxivat de l'original el 2016-01-05. [Consulta: 7 novembre 2014].
* ↑ «Company Overview of Shandong Luneng Group Co., Ltd.». businessweek.com, 12-11-2014. [Consulta: 12 novembre 2014].
* ↑ «山东鲁能泰山足球俱乐部介绍». sdsport.org, 12-11-2012. Arxivat de l'original el 7 novembre 2014. [Consulta: 7 novembre 2014].
* ↑ «China - List of Champions». rsssf.com. [Consulta: 16 desembre 2017].
* ↑ «China List of Cup Winners», 02-09-2015. Arxivat de l'original el 2022-08-19. [Consulta: 9 novembre 2015].

## Enllaços externs

* Shandong Taishan FC - Lloc web oficial
# Slava Tsukerman

Vladislav "Slava" Tsukerman (Rus: Сла́ва (Владисла́в Менделе́вич) Цукерма́н; març nascut 9, 1940) és un director de cinema rus d'origen jueu. Va néixer a la Unió soviètica, on va viure fins que el 1973 va emigrar amb la seva dona a Israel. El 1976 es van traslladar a la Ciutat de Nova York. És conegut per haver produït, dirigit i escrit el guió de la pel·lícula de 1982 Liquid Sky, que esdevindria una obra de culte. També ha dirigit el documental Stalin's wife, sobre la vida de Nadezhda Alliluyeva i la pel·lícula de 2008 Perestroika.

## Referències

* ↑ Цукерман Слава Arxivat 2014-12-25 a Wayback Machine.
* ↑ Review of Liquid Sky by Janet Maslin, The New York Times, 22 de juliol de 1983.
* ↑ Guillamon, Julià. La ciutat interrompuda ; seguit de El gran novel·lloide sobre Barcelona. 1. ed. Barcelona: Editorial Anagrama, maig 2019. ISBN 9788433915702.
* ↑ Review of Perestroika, The New York Times, 17 d'abril de 2009.
# Sinibald II Ordelaffi

Sinibald II Ordelaffi (1467-1480) fou fill de Pino III Ordelaffi i va morir als pocs mesos. Extinta la família el Papa va reclamar la ciutat que li fou lliurada poc després, el mateix 1480. Un parent seu Francesc V Ordelaffi va reclamar els drets però no li foren reconeguts.
# Sini (recipient)

El sini és una safata gran i rodona típica de la cuina tradicional turca. La paraula sini, que es fa servir a la cultura turca i a la llengua turca, ve de l'idioma persa (سينى, sīnī). Generalment és de coure i de color platejat.
El sini s'acostuma a utilitzar a les zones més rurals per preparar la sofra sobre una catifa o estora anomenada yer sofrası.

## Referències

* ↑ http://www.nisanyansozluk.com/?k=sini&x=0&y=0
* ↑ Sir Richard Francis Burton. Personal narrative of a pilgrimage to El-Medinah and Meccah. Longman, Brown, Green, Longmans, and Roberts, 1856, p. 361–.

## Vegeu també

* Kazan (recipient)
# Song Jianfeng

Song Jianfeng és una esportista xinesa que va competir en judo, guanyadora d'una medalla de bronze als Jocs Asiàtics de 1998, i una medalla d'or al Campionat Asiàtic de Judo de 1997.

## Palmarès internacional

Jocs Asiàtics :
| Any | Lloc | Medalla | Categoria |
| 1998 | Bangkok ( Tailàndia) | 3 | –70 kg |
| Campionat Asiàtic ||||
| Any | Lloc | Medalla | Categoria |
| 1997 | Manila ( Filipines) | 1 | –66 kg |

## Referències

* ↑ Song Jianfeng en Judoinside.com (anglès)
# Sistema limfàtic

El sistema limfàtic, o sistema limfoide, és un sistema d'òrgans dels vertebrats que forma part del sistema immunitari, i complementari del sistema circulatori, essent el segon sistema de circulació de l'organisme. Està constituït pels capil·lars limfàtics, pels vasos limfàtics i pels ganglis limfàtics. El líquid que conté es denomina limfa. Els vasos limfàtics són cecs, és a dir no tenen sortida. Absorbeixen part del líquid intersticial a través de les seves parets i el condueixen als vasos sanguinis per la seva comunicació amb les venes subclàvies.
El sistema limfàtic realitza tres funcions:
* Retornar a la sang una gran part del plasma que, a causa de la pressió, ha sortit dels capil·lars sanguinis.
* Transportar els greixos absorbits a l'intestí, evitant així que arribin massa concentrats al cor.
* Produir anticossos. Als ganglis limfàtics es generen limfòcits, els quals produeixen anticossos. Els principals ganglis limfàtics es troben al coll, aixelles i engonals. La seva inflamació és símptoma de patir una infecció. Una limfangitis és una inflamació, generalment aguda, d'un o de diversos conductes limfàtics. Una limfadenoectomia o limfangiectomia és una extirpació quirúrgica d'un grup de ganglis limfàtics.
Els òrgans que formen part del sistema limfàtic són: la melsa, el tim i l'apèndix.

## Referències

* ↑ «Sistema limfàtic». Gran Enciclopèdia Catalana. Barcelona: Grup Enciclopèdia Catalana.
* ↑ «Sistema limfàtic». Gran Enciclopèdia Catalana. Barcelona: Grup Enciclopèdia Catalana.
# Slàntsevki Rudnik

Slàntsevki Rudnik (en rus: Сланцевый Рудник) és un poble (un possiólok) de l'óblast de Saràtov, a Rússia, segons el cens del 2020 tenia 1.168 habitants. Pertany al districte municipal d'Ozinki.

## Referències

* ↑ «История административно- территориального деления Саратовской губернии 1917 - 1928 годы. Справочник. Дергачевский, Новоузенский и Покровский уезды.». Arxivat de l'original el 2017-12-21.